Dragi učenici, sutra je Dan šale. Vaš zadatak je da napišete jedan vic.

Sretno!

MALI IVICA

|  |  |
| --- | --- |
| |  | | --- | | SASTAVAK  Učitelj: Ivice, pročitao sam tvoj sastavak o majci i on je potpuno isti kao sastavak tvojeg starijeg brata od prošle godine.  Ivica: Pa naravno, učitelju, kad imamo istu mamu...  ŠALICE  Ivica: Mama, znaš kako se uvijek brineš da ću razbiti tvoje omiljene šalice?  Mama: Znam, Ivice.  Ivica: E, sad više ne moraš brinuti.  DIGITRON  Učiteljica: Tko je čovjekov najbolji prijatelj?  Ivica: Digitron.  Učiteljica: Zašto?  Ivica: Uvijek možeš računati na njega. | |

## ZLATNA RIBICA

Mali Ivica upeca zlatnu ribicu i ona progovori:  
  
- Ako me pustiš, ispuniti ću ti jednu želju!  
- Samo jednu?  
- Da, samo jednu.  
- Želim uhvatiti zlatnu ribicu koja ispunjava tri želje.

NEBO

Mali Ivica je bio na satu vjeronauka. Vjeroučiteljica kaže:  
  
- Neka dignu ruke svi koji žele ići na nebo.  
  
Svi su digli ruke osim Ivice. Pita njega vjeroučiteljica:  
  
- Zar ti ne želiš na nebo?  
  
Ivica odgovori:  
  
- Mama mi je rekla da poslije vjeronauka odmah dođem kući.

TELEFONSKI RAZGOVOR

Učitelj je primio telefonski poziv:  
  
- Gospodine učitelju, Ivica danas neće doći u školu jer ima temperaturu.  
  
- A s kim razgovaram? - pita učitelj.  
  
- S mojim tatom. - zbunjeno će Ivica.

AFRIKA

Učiteljica govori učenicima:  
  
- U mnogim mjestima u Africi, djeca nemaju nijednu školu. Možete li pogoditi za što ćemo danas skupljati novac?  
  
- Za kartu do Afrike! - spremno odgovara Ivica.

PLIVANJE

Na tečaju plivanja, mali Ivica pita učitelja:  
  
- Možemo li završiti za danas? Više nisam žedan.